Document ID: 31993D0237

ΑΠΟΦΑΣΗ ΤΗΣ ΕΠΙΤΡΟΠΗΣ της 6ης Απριλίου 1993 που τροποποιεί την απόφαση 79/542/ΕΟΚ του Συμβουλίου περί καταρτίσεως πίνακα τρίτων χωρών από τις οποίες τα κράτη μέλη επιτρέπουν τις εισαγωγές ζώων του βοείου και χορείου είδους, ιπποειδών, αιγοπροβάτων, νωπών κρεάτων και προϊόντων με βάση το κρέας
(93/237/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και προβλημάτων υγειονομικού ελέγχου κατά την εισαγωγή ζώων του βοείου και χορείου είδους, νωπών κρεάτων και προϊόντων με βάση το κρέας προελεύσεως τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 1601/92 (2), και ιδίως το άρθρο 3,
Εκτιμώντας:
ότι με την απόφαση 79/542/ΕΟΚ του Συμβουλίου (3), όπως τροποποιήθηκε τελευταία από την απόφαση 92/100/ΕΟΚ της Επιτροπής (4), καταρτίστηκε κατάλογος τρίτων χωρών από τις οποίες τα κράτη μέλη επιτρέπουν τις εισαγωγές ζώων του βοείου και χορείου είδους, ιπποειδών, αιγοπροβάτων, νωπών κρεάτων και προϊόντων κρέατος-
ότι οι αρχές της Βραζιλίας υπέβαλαν τα αποτελέσματα για τις έρευνες που διεξήχθησαν όσον αφορά τα υπολείμματα στο βόειο κρέας οι οποίες πραγματοποιήθηκαν κατά τη διάρκεια του προηγουμένου έτους και από τις οποίες απεδείχθη ότι ο αριθμός των αναλύσεων για τους αυξητικούς παράγοντες και τα νιτροφουράνια είναι σαφώς μικρότερος από τον αριθμό που είχε προβλεφθεί στο βραζιλιανό πρόγραμμα που εγκρίθηκε από την Επιτροπή- ότι δίδεται στις αρχές της Βραζιλίας προθεσμία έξι μηνών για να αντιμετωπίσουν τις υπάρχουσες ελλείψεις-
ότι έχουν ληφθεί ορισμένες εγγυήσεις από τις αρμόδιες αρχές της Ρωσίας και ότι είναι ενδεδειγμένο, σαν πρώτο βήμα, να προστεθούν η Ρωσία στον πίνακα, όσον αφορά την εισαγωγή στην Κοινότητα ταυτοποιημένων αλόγων-
ότι συνεπώς πρέπει να τροποποιηθεί η απόφαση 79/542/ΕΟΚ-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 79/542/ΕΟΚ αντικαθίσταται από το παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 6 Απριλίου 1993.

Labels: 3
17
5